โทนี่ โทนี่ ช็อปเปอร์ (Tony Tony Chopper)

 โทนี่ โทนี่ ช็อปเปอร์ - Tony Tony Chopper 

“ลูกเรือคนที่ 5” ของกลุ่มโจรสลัดหมวกฟาง และเป็นหมอประจำเรือ เดิมเป็นเรนเดียร์ธรรมดา แต่บังเอิญได้กินผลฮิโตะฮิโตะ(มนุษย์)เข้าไป จึงมีสติปัญญาและพูดได้ไม่ต่างจากคนปกติ

อายุ :17 ปี วันเกิด : 24 ธันวาคม

ส่วนสูง : ไม่มีข้อมูล

ค่าหัว : 50 เบรี

ฉายา : “ผู้ชอบกินขนมหวาน”

ผลปิศาจที่กินเข้าไป : ผลฮิโตะฮิโตะ (มนุษย์) สายโซอน

สีประจำตัว : สีชมพู

เปรียบได้กับสัตว์อะไร : เรนเดียร์

กลิ่นประจำตัว : ช็อปเปอร์ไม่รู้กลิ่นของตนเอง

เครือญาติที่ปรากฏในเรื่อง : พ่อแม่พี่น้อง (เรนเดียร์ธรรมดา), พ่อบุญธรรม (ดร.ฮิลรุค)

เกี่ยวกับช็อปเปอร์

เนื่องจากช็อปเปอร์มีจมูกสีน้ำเงินตั้งแต่เกิด ทำให้ดูผิดแปลกไปจากเรนเดียร์ตัวอื่น ช็อปเปอร์จึงถูกฝูงสัตว์รวมทั้งพ่อแม่ทอดทิ้งไม่ใส่ใจ และยิ่งกินผลมนุษย์เข้าไป ทำให้ชาวเมืองแห่งเกาะดรัมเข้าใจว่าเป็นมนุษย์หิมะ และตามล่าทำร้ายช็อปเปอร์ เขาจึงไม่ไว้ใจใครนับแต่นั้นมา

เมื่อดร.ฮิลรุคเปิดใจให้แก่ช็อปเปอร์ เขาจึงยอมมาอาศัยอยู่ด้วยเสมือนเป็นลูกบุญธรรม และได้รับการถ่ายทอดวิชาการแพทย์ เมื่อดร.ฮิลรุคตาย ดร.คุเรฮะที่เป็นเพื่อน จึงได้รับช็อปเปอร์ให้มาอยู่ต่อ เป็นเรนเดียร์ส่วนตัว และได้ถ่ายทอดความรู้ให้ช็อปเปอร์เพิ่มเติม ความฝันของช็อปเปอร์ คือเป็นหมอที่รักษาได้ทุกโรค

ช็อปเปอร์เป็นคนอยากรู้อยากเห็น ขี้อาย และเป็นคนซื่อระดับที่ไม่ต่างจากลูฟี่ จึงมักจะหลงเชื่อเรื่องโกหกของอุซปอยู่เสมอ

ความสามารถของช็อปเปอร์

ช็อปเปอร์ประดิษฐ์ “รัมเบิลบอล” ซึ่งเป็นยาที่ทำให้พลังของผลปิศาจแปรปรวน เขาสามารถกลายร่างได้ 7 แบบ จากปกติแค่ 3 แบบ เพื่อใช้ในการต่อสู้ในโอกาสต่างๆ โดยรัมเบิลบอล 1 ลูก จะออกฤทธิ์ 3 นาที ปัจจุบันเหลือแต่ร่างมอนสเตอร์เท่านั้นที่ต้องใช้รัมเบิ้ลบอล